ချား ဂါဗစ်

ချား ဂါဗစ် ( ၊ ၁၈၅၀ ခု၊ ဩဂုတ်လ ၂၄ − ၁၉၂၀ ခု၊ မတ်လ ၁) သည် နာမည်ကြီး ဗြိတိန် စာရေးဆရာဖြစ်ပြီး အချစ်ဝတ္ထု (၁၅၀) ကျော် ရေးခဲ့သည်။ ၁၉၁၃ မှ စ၍ သူ၏ဝတ္ထု အုပ်ရေ (၁.၇၅) သန်းကျော်ကို ကမ္ဘာအနှံ့ နှစ်စဉ် ပို့ရရာ ထိုအရှိန်ကို သေဆုံးချိန်အထိ ထိန်းထားနိုင်ခဲ့သည်။

ငယ်ဘဝ 
ချား အန်ဒရူး ဂါဗစ် (Charles Andrew Garvice) ကို အုတ်စီသမား အန်ဒရူး ဂျွန် ဂါဗစ် (Andrew John Garvice)  နှင့် မီရာ ဝင်းတား (Mira Winter) တို့မှ လန်ဒန်၌ မွေးသည်။

စာပေ လှုပ်ရှားမှု 
ဂျာနယ်လစ်အဖြစ် စသည်။ ပထမဆုံး ဝတ္ထု မောရစ် ဒူးရန် (Maurice Durant) ကို ၁၈၇၅ ခုတွင် ထုတ်ဝေသည်။ အခန်းဆက်ထည့်စဉ်က လူကြိုက်သော်လည်း ဝတ္ထုဖြစ်လာသော် ထင်သလောက် မပေါက်။ မိန်းကလေးပါ (Just a Girl) ဝတ္ထုမှာ အမေရိကန်၌ လူကြိုက်များရာမှ အင်္ဂလန်တွင်လည်း သူ့အား လူသတိထားမိသွားသည်။ ၁၉၁၆ ခုတွင် ထိုဝတ္ထုကို ရုပ်ရှင် ရိုက်သည်။ 

ငွေကြေး ပြည့်စုံလာရာ ၁၉၀၄ ခုတွင် ဒီဗွန် (Devon) တွင် လယ်မြေ ဝယ်သည်။ သူ၏ ဝတ္ထုများအတိုင်း နယ်သူဌေးကြီးအဖြစ် အရိုးထုတ်ချင်၍ ဖြစ်သည်။ ထိုအကြောင်းကို အနှစ်ပြည့်မြေမှ လယ်တစ်ကွက် (A Farm in Creamland) တွင် ထည့်ရေးဖူးသည်။

ဝတ္ထုအများစုမှာ ရိုးရိုးစင်းစင်း အချစ်ဝတ္ထုများ ဖြစ်သည်။ တစ်နှစ် (၁၂) အုပ်ထက်မနည်း ထွက်သည်။ အမေရိကန်၌ လူကြိုက်များပြီး (၂၅) အုပ်ကို ကာရိုလိုင်းဟာ့ ကလောင်ဖြင့် ရေးခဲ့သည်။

ရေးသားသော စာအုပ်များ

မိသားစုဘဝ 
၁၈၇၂ ခုတွင် အဲလိဇဘတ် ဂျုံး (Elizabeth Jones) နှင့် လက်ထပ်ရာ သား (၂) ယောက်၊ သမီး (၆) ယောက် ပွားသည်။

ဘဝနိဂုံး 
၁၉၂၀ ခု၊ ဖေဖော်ဝါရီလ ၂၁ ရက်တွင် ဦးနှောက် သွေးယိုကာ ရှစ်ရက်ကြာ အသိလွတ် မေ့ပြီး မတ်လ ၁ ရက်တွင် သေလေသည်။ ရစ်မွန် သင်္ချိုင်း၌ မြုပ်နှံထားသည်။

ကိုးကား 

၁၈၅၀ မွေးဖွားသူများ
၁၉၂၀ ကွယ်လွန်သူများ